EkBass/fiwiki-20250220-pages-articles huggingface dataset:
H. V. Claudelin

Henrik Vilhelm (Wille) Claudelin (6. lokakuuta 1882 Oulu – 24. joulukuuta 1947) oli suomalainen nimismies ja kainuulaisen kansanperinteen kerääjä. Hän käytti nimimerkkiä H. W. C..Ylioppilasmatrikkeli 1900–1907Jaana Lukkari 31.3.2019 : H. V. Claudelin – nimismies ja paljon muuta Claudelinin vanhemmat olivat lääninmaanmittari Carl Gustaf Vilhelm Claudelin (1834–1890) ja Amalia Lovisa Sarlin (1850–1911). Claudelinin äidin isä oli Viitasaaren lukkari ja kirjailija Konstantin Sarlin. Claudelin pääsi ylioppilaaksi Oulun lyseosta 1904 ja opiskeli jonkin aikaa teologiaa Helsingin yliopistossa. Claudelin oli vuodesta 1905 lääninhallinnon virkamiehenä Oulussa. Hän toimi Hyrynsalmen ja Ristijärven nimismiehenä 1914–1932, toisen lähteen mukaan Claudelin tuli Hyrynsalmen nimismieheksi vasta 1918. Claudelin harrasti kotiseutu- ja museotyötä kirjoittaen näistä aiheista lukuisia artikkeleita lehtiin. Hän oli Kainuun Museoyhdistyksen perustajajäsen vuonna 1930 ja toimi Kainuun museon museonhoitajana. Claudelin keräsi myös laajan esine- ja asiakirjakokoelman. Kainuulaisen perinteen tallentaja H.W. Claudelin, Kainuun museo- ja kotiseutuyhdistyksen arkisto Yle Uutiset Kajaani 20.4.2011 : Claudelinin perinneaineisto järjestetään Claudelin oli naimisissa vuodesta 1912 oululaisen Anna Sofia Mustosen (1891–1972) kanssa. Claudelin on haudattu Intiön hautausmaalle Ouluun. __NOTOC__ == Teoksia == * Hajanaisia piirteitä ja muistoja Hyrynsalmen seurakunnan vaiheista v.v. 1786-1936 ; seurakunnan valitseman toimikunnan pyynnöstä toim. H. V. Claudelin. Hyrynsalmen seurakunta, Kajaani 1936 * Paltamon säästöpankki 1861-1936. Paltamon säästöpankki, Kajaani 1936 * Sutela : piirteitä Sutela-nimisen tilan vaiheista, joihin liittyy kappale Kainuun kansan historiaa. Tekijä, Kajaani 1938, 2. painos 1939 * Oulun hiihto 1889-1938 sekä piirteitä pohjalaisen kansan vaiheista ja kilpaurheilun alkukehityksestä sen keskuudessa. Oulun hiihtoseura, Oulu 1939 * In memoriam : mietteitä kalmiston katveessa ; kirj. H. W. C. Kajaani 1941 * Talas-Eera : Kainuun voimamiesten kuningas ; koottu tarkasti H. W. Claudelinin sanomalehti Kalevassa vuosina 1935-1936 ilmestyneestä kirjoitussarjasta. Paltamo seura, Paltamo 1980 == Toimitustöitä == * Erkki Mikkola : Kainuu kuvissa - Kainuu i bilder - Kainuu in picture ; toim. H. V. Claudelin. Kainuun Sanomain kirjapaino, Kajaani 1938, 2. painos 1947, 3. painos 1952 * Entinen Oulujoki : historiikkia ja muistitietoja ; toim. H. W. Claudelin, E. V. I. Karjalainen ja Esko Sarasmo. Oulujoki Oy, Helsinki 1954, näköispainos Oulujokilaakson kulttuuriseura Virta ry 2013 == Lähteet == == Aiheesta muualla == * H. V. Claudelinin omistuskirjoituksia toimittaja ja kirjailija Reino Rinteelle * Nyt kertoo nälkämaan vanha vallesmanni..., Seura, 17.06.1936, nro 25, s. 6, Kansalliskirjaston digitaaliset aineisto Luettelo H. V. Claudelinin kirjoittamista lehtiartikkeleista Luokka:Suomalaiset virkamiehet Luokka:Suomalaiset kotiseututyön vaikuttajat Luokka:Suomalaiset keräilijät Luokka:Vuonna 1882 syntyneet Luokka:Vuonna 1947 kuolleet
Isäni, herrani

Isäni, herrani (Padre padrone) on Paolo ja Vittorio Tavianin ohjaama italialainen, alun perin televisiolle tehty draamaelokuva. Tavianin veljekset laativat myös elokuvan käsikirjoituksen sardinialaisen paimenen Gavino Leddan omaelämäkerrallisen romaanin pohjalta. Ledda esiintyy itse elokuvassa kertojana. == Juoni == Isäni, herrani kertoo Sardinian maaseudun elämästä nuoren paimenpojan näkökulmasta. Ankara isä ottaa seitsenvuotiaan pojan pois koulusta ja pakottaa paimeneksi syrjäisille vuorille, jossa poika viettää koko lapsuutensa ja nuoruutensa. Kiertäviltä musikanteilta hän ostaa hanurin ja soittaa sitä isältä salaa, käyttäen heiniä ääntä vaimentamassa. Isänsä tahdon vastaisesti lukutaidoton poika alkaa kiinnostua maailmasta laajemminkin, opettelee lukemaan, pääsee yliopistoon ja etenee kielitieteilijäksi. Yksilötarinan rinnalla elokuvan teemoja ovat katolisuus ja köyhyys sekä Sardinian luonto, jota kuvataan dokumentaariseen sävyyn. ==Vastaanotto== Cannesin elokuvajuhlilla 1977 Tavianit saivat elokuvasta Kultaisen palmun ja kriitikkojärjestö Fiprescin palkinnon. Helsingin Sanomien Mikael Fränti kirjoitti Suomen teatteriensi-illan aikaan huhtikuussa 1980 elokuvan olevan ”suurenmoinen kuvaus alistamisen tuskasta, kahleiden murtamisesta, tiedon hankinnasta”. Hänestä Isäni, herrani valaa uskoa elokuvataiteen mahdollisuuksiin: ”Se on pakahduttava, ihmeellisen vapauttava elokuva. Sisällöllisesti se perustaa kriittiseen humanismiin. Kerronta kielii mahtavasta ideoiden rikkaudesta.” == Lähteet == Luokka:Italialaiset draamaelokuvat Luokka:Vuoden 1977 italialaiset elokuvat Luokka:Elokuvat köyhyydestä
Mauri Tommila

Mauri Eerik Tommila (s. 28. huhtikuuta 1951 Nakkila) on suomalainen arkkitehti. ==Ura== Tommila kirjoitti ylioppilaaksi 1970 ja valmistui arkkitehdiksi 1982 Oulun yliopistosta. Hän työskenteli Arkkitehtitoimisto Forsman–Tommilan yhtiömiehenä 1982–1984, Tapiolan Studio Arkkitehdit oy:n johtavana arkkitehtina 1984–1988 sekä yhtiön osakkaana ja toimitusjohtajana 1988–1993. Vuodesta 1993 lähtien Tommila on työskennellyt omistamassaan Arkkitehdit Tommila oy:ssä. Hän on ollut vuodesta 2000 lähtien Tukholmassa toimivan Tommila Herkommer Arkitekter ab:n osakas. Vuonna 2006 hänestä tuli DigiEcoCity oy:n osakas ja toimitusjohtaja ja hän oli tukholmalaisen Ecomarket EMT AB:n osakas 2002–2008. Päätyönsä ohessa Tommila on toiminut Oulun yliopiston tuntiopettajana 1977–1980 sekä Teknillisen korkeakoulun tuntiopettajana 1983–1984 ja assistenttina 1984–1987. Hän on ollut myös Suomen arkkitehtiliiton kilpailusihteerinä 1982–1985 . Muita luottamustehtäviä ovat olleet esimerkiksi Euroopan Suomi Finlandin hallituksen varapuheenjohtajan tehtävä 1996–1999 ja Elävä kaupunkikeskusta ry:n hallituksen jäsenyys vuodesta 2001 lähtien. ==Töitä== ===Rakennuksia=== * Partekin Helsingin konttori, 1988 (yhdessä Matti K. Mäkisen ja Kaarina Löfströmin kanssa) * Näkinpuiston kortteli, Helsinki 1991 (yhdessä Erkki Forsmanin kanssa) * Pop & jazz konservatorio, Helsinki 1995 * Kauppakeskus Columbus, Helsinki 1996 * ICL toimitalo, Helsinki 1996 * LM Ericssonin toimitalo, Espoo 1998 * Vehon Olarin autotalo, Espoo 1999 * ABB:n toimitalo Tellus, Helsinki 1999 * Vehon Herttoniemen autotalo, Helsinki 2000 * Nokia Strömbergin aukio, Helsinki 2000 * Martelan toimitalo, Helsinki 2001 * SysOpen Tower, Helsinki 2001 * Radiolinjan pääkonttori, Espoo 2001 * Iso Omena, Espoo 2001 * Arabiakeskus, Helsinki 2002 * kirjasto ja kauppakeskus Oulunsalon Kapteeni, Oulu 2005 * If House, Espoo 2006 * Fennian pääkonttori, Helsinki 2008 * Pauligin kahvinpaahtimo ja toimitalo, Helsinki 2009 ===Kaupunkisuunnittelutehtäviä=== * Vuosaaren keskusta, Helsinki 1990–1997 * Arabian teollisuusalue, Helsinki 1991–1995 * Kupittaan asemanseutu, Turku 1991–1995 * Töölönlahden aloituskortteli, Helsinki 1992 * Nykytaiteen museon tontinkäyttöselvitys, Helsinki 1992 * Asemahotelli ja asemanseutu, Helsinki 1993 * Kista Centrum, Tukholma 1997 * Matinkylän-Olarin keskusta, Espoo 1998 * Aviapolis, Vantaa 1998 * Suurpelto, Espoo 1998– * Lommilan alue, Espoo 2000– * Marja-Vantaan keskusta, Vantaa 2001 * Gongqing DigiEcoCity, Kiina 2009– * Danyang DigiEcoCity, Kiina 2010– ==Lähteet== Luokka:Suomalaiset arkkitehdit Luokka:Vuonna 1951 syntyneet Luokka:Elävät henkilöt
TsSKA Arena

TsSKA Arena (entinen VTB-jääpalatsi) () on monitoimiareena Moskovassa Venäjällä. Jääpalatsi on toinen vuoden 2016 jääkiekon maailmanmestaruuskilpailujen tapahtumapaikoista Pietarin Jubileinyi- urheilukeskuksen ohella. Kaudella 2016-17 hallin pääkäyttäjänä oli KHL-seura Dynamo Moskova. Kaudeksi 2017-18 halliin siirtyi pelaamaa osan kotipeleistään toinen moskovalainen KHL-seura Spartak Moskova. Kaudeksi 2018-19 Moskovan TsSKA siirtyi pelamaan halliin yhdessä Spartak Moskovan kanssa. Dynamo Moskovalle rakennettiin uusi halli, joka valmistui tammikuussa 2019. ==Aiheesta muualla== Luokka:Moskovan urheilu Luokka:Moskovan rakennukset ja rakennelmat Luokka:Venäjän urheiluhallit
Marjo-Riitta Ruuska

Marjo-Riitta Ruuska (o.s. Paavonen, ent. Antikainen, s. 11. kesäkuuta 1963 Saarijärvi) on suomalainen teologi ja historioitsija. Ruuska kirjoitti ylioppilaaksi Saarijärven lukiosta 1982, valmistui teologian maisteriksi 1991, teologian lisensiaatiksi 2002 ja väitteli teologian tohtoriksi 2004 Helsingin yliopistossa. Hän työskenteli Helsingin yliopiston teologisen tiedekunnan viransijaisena opintosihteerinä 1991 ja Forssassa sijaitsevan Linikkalan lukion päätoimisena uskonnon ja historian tuntiopettajana 1993–1997. Vuosina 1997–1998 hän toimi Hämeenlinnan lyseon yläasteen päätoimisena uskonnon, historian ja elämänkatsomustiedon tuntiopettajana ja siirtyi sieltä Helsingin yliopiston yleisen kirkkohistorian assistentiksi vuosiksi 1998–2000. Yliopiston kirkkohistorian virkaa toimittavana yliopistonlehtorina hän työskenteli 2006 ja vuodesta 2006 hän on toiminut yliopiston Suomen ja Skandinavian kirkkohistorian dosenttina. Kuopion hiippakunnan virkaa toimittavaksi hiippakuntasihteeriksi hän siirtyi 2007. Hän on myös toiminut apuraha- ja projektitutkijana Helsingissä sekä opettanut Helsingin, Joensuun ja Tampereen yliopistoissa. Päätoimensa ohessa Ruuska on toiminut Ylioppilastutkintolautakunnan apujäsenenä vuodesta 2000 lähtien. Hän on ollut Suomalaisen Kirjallisuuden Seuran jäsen vuodesta 2003 ja Suomen Historiallisen Seuran tutkijajäsen vuodesta 2007. ==Kirjallinen tuotanto== * Eevan tie alttarille: Nainen kirkon historiassa, Edita, 2002 (toimittanut yhdessä muiden kanssa) * Sääty, sukupuoli, uskonto: Mathilda Wrede ja yhteiskunnan muutos 1883–1913, Suomalaisen Kirjallisuuden Seura, 2003 (väitöskirja Helsingin yliopistoon 2004) * Suuri sisarpiiri: NNKY-liike Suomessa 1890-luvulta 1990-luvulle, Suomalaisen Kirjallisuuden Seura, 2006 * Demokratian synnystä moderniin moniavioisuuteen 1900-luvulla. Teoksessa Kaupunkilaisten kirkko: helsinkiläisten ja seurakunnan kohtaamisia kuudella vuosikymmenellä, Otava, 2006 (yhdessä Esko M. Laineen ja Anne Birgitta Yeungin kanssa) * Taivaallista seksiä: kristinusko ja seksuaalisuus, Tammi, 2006 (toimittanut yhdessä muiden kanssa) * Velvollisuuden kutsu: Fanni Luukkonen johtajana, Otava, 2012 ==Lähteet== Luokka:Suomalaiset historioitsijat Luokka:Vuonna 1963 syntyneet Luokka:Elävät henkilöt Luokka:Suomalaiset teologit
Mitä saisi olla?

__NOTOC__ Mitä saisi olla? on punkyhtye Nyrkkitappelun kolmas studioalbumi. Se julkaistiin CD-formaatissa 29. huhtikuuta 2016 levymerkillä Stupido Records. Albumin vinyylipainos julkaistaan 13. toukokuuta 2016. Aiemmilla julkaisuilla tutut naisia käsittelevät ja provosoivat sanoitukset on jätetty kokonaan pois. Myös kappaleiden äänenlaatu on rosoisempi sekä tempo on verrattain edeltäjiänsä hitaampi. Albumin teemana toimii onnistuneet ja epäonnistuneet rockmuusikot. Ensimmäinen single ”Haureus sekoittaa mun pään” julkaistiin 29. tammikuuta 2016, jolloin sen musiikkivideo oli ensinäytössä Radio Rockin verkkosivulla.Ruutu.fi – ”Haureus sekoittaa mun pään” Albumin kappale ”Sun lapset on mun lapsia nyt” julkaistiin singlenä musiikkivideon kera 15. huhtikuuta 2016. Albumin on äänittänyt ja tuottanut Lauri Eloranta. == Vastaanotto == Kaaoszinen Ville Kangasniemi antoi albumille seitsemän pistettä kymmenestä. Hän kehui kappaleiden älykkäitä sanoituksia ja rytmikästä soitantaa, todeten albumin sisältävän kuitenkin ”muutaman veisun, jotka mielellään skippaisi”. Soundin Antti Luukkanen antoi albumille ristiriitaisen arvion. Hän piti joitakin kappaleita sisällöttöminä, mutta erityisesti albumin hitaammat kappaleet saivat kehuja. == Kappaleet == # # # # # # # # # # == Arvostelut == * Kaaoszine.fi: 7/10 * Soundi: == Lähteet == Luokka:Nyrkkitappelun albumit Luokka:Vuoden 2016 albumit
Eino Laaksonen

Eino Laaksonen (29. huhtikuuta 1936 Pyhäjoen Yppäri – 2. kesäkuuta 2017 Oulu) oli suomalainen opettaja, kunnallispoliitikko ja yleisurheilija. Koulutukseltaan hän oli opettaja, valmistui Rauman seminaarista 1957 ja työskenteli sen jälkeen opettajana 38 vuoden ajan, josta 25 vuotta Oulun Pohjankartanon yläasteen rehtorina. Hän jäi eläkkeelle 1996. Hänelle myönnettiin opetusneuvoksen arvo vuonna 1998. Laaksonen toimi Oulun kaupunginvaltuustossa 32 vuotta vuosina 1973–2004, josta ajasta vuonna 1984 kaupunginvaltuuston puheenjohtajana ja kaupunginhallituksessa vuodesta 1975 ja kaupunginhallituksen puheenjohtajana 1985–1992. Viime vaiheessa kunnallispoliitikon uraa hän toimi liikuntalautakunnan puheenjohtajana. Valtuustossa hän edusti Keskustapuoluetta. Nuoruudessaan 1950-luvun lopulta aina 1960-luvun puoliväliin Laaksonen kilpaili yleisurheilijana. Hänen päälajinaan oli 110 metrin aitajuoksu, jossa hän saavutti SM-hopeaa Oulun ensimmäisissä Kalevan kisoissa 1964 ja pronssia Kalevan kisoissa 1963 ja vuoden 1965 kisoissa. Hän edusti vuoteen 1957 Raahen Vesaa, vuoden 1958 Lumijoen Lumiukkoja, kaksi seuraavaa Pattijoen Urheilijoita sekä vuodesta 1961 Oulun Pyrintöä. ==Lähteet== luokka:Suomalaiset opettajat Luokka:Suomalaiset pika-aitajuoksijat Luokka:Suomen Keskustan poliitikot Luokka:Oulun kaupunginvaltuutetut Luokka:Vuonna 1936 syntyneet Luokka:Vuonna 2017 kuolleet
Jari Järvinen

Jari Järvinen (s. 15. lokakuuta 1980 Hyvinkää) on suomalainen jalkapalloerotuomari. Järvinen on toiminut kansainvälisen jalkapalloliiton FIFA:n virallisena erotuomarina vuodesta 2012 alkaen. Järvinen tuomitsi ensimmäisen Veikkausliigan ottelunsa kaudella 2010.http://www.worldfootball.net/referee_summary/jari-jaervinen/ Heinäkuussa 2012 hän tuomitsi ensimmäisen Eurooppa-liigan karsintaottelunsa. Huhtikuussa 2015 hän tuomitsi Liigacupin finaalin HJK:n ja RoPS:in välillä. Järvinen on myös tuominnut yksittäisiä otteluita Färsaarten pääsarjassa Effodeildinissä ja Norjan pääsarjassa Tippeligaenissa. == Finaalit == *Liigacupin finaali 2015 *Suomen Cup 2016 == Lähteet == Luokka:Suomalaiset jalkapallotuomarit Luokka:Vuonna 1980 syntyneet Luokka:Elävät henkilöt
Robert Bigelow

Robert Bigelow on (s. 1945) yhdysvaltalainen yrittäjä. Bigelow omistaa Budget Suites of America hotelliketjun ja on Bigelow Aerospacen perustaja. Bigelow toimi 1960-luvun lopulta alkaen aktiivisesti erilaisissa kiinteistöhankkeissa, joihin kuului hotelleja, motelleja ja asuntoja. Bigelow perusti Bigelow Aerospacen vuonna 1999. Vuonna 2013 julkaistussa haastattelussa Bigelow kuvaa, että jollain tasolla aiemman yritystoiminnan tavoitteena oli hankkia resursseja avaruustoiminnan harjoittamiseksi. == Lähteet == == Aiheesta muualla == * http://bigelowaerospace.com/. Luokka:Yhdysvaltalaiset liikemiehet Luokka:Vuonna 1945 syntyneet Luokka:Elävät henkilöt
Bigelow Aerospace

Bigelow Aerospace on kokoonpuhallettavia avaruusasemamoduuleja kehittävä yhtiö. Sen perusti Robert Bigelow vuonna 1999. Bigelowin moduuleja on testattu kiertoradalla Genesis I- (2006) ja Genesis II (2007) -lennoilla. Vuonna 2016 kansainväliselle avaruusasemalle vietiin BEAM-koemoduuli. == BEAM == BEAM- koemoduuli (lyhenne sanoista Bigelow Expandable Activity Module) laukaistiin kansainväliselle avaruusasemalle SpaceX CRS-8 -rahtilennolla huhtikuussa 2016. Täyteen pumpattuna BEAM on mitoiltaan 4 × 3,2 metriä. Moduulin on tarkoitus olla asemassa ainakin vuoden, jonka aikana sen toimintaa mitataan ja astronautit käyvät välillä siellä, mutta pääsääntöisesti moduulin luukku pidetään suljettuna. == B330 == Kehitteillä oleva B330 on ensimmäinen täyden koon tuotantoversio. Sen massa on 20 000 kilogrammaa ja paineistettu tilavuus 330 kuutiometriä. Huhtikuussa 2016 Bigelow sopi United Launch Alliancen kanssa sen laukaisusta vuonna 2020 Atlas V-raketilla. == Lähteet == == Aiheesta muualla == * Bigelow Aerospacen verkkosivut Luokka:Yhdysvaltalaiset avaruustekniikkayhtiöt
Nisäkkäiden myrkyt

Nisäkkäiden tuottamien myrkkyjen merkitys on ollut pitkään vähäinen tieteellisessä tutkimuksessa. Fossiililöydökset ja kokeellisten menetelmien kehittyminen on kuitenkin tuottanut lisää tietoa ja kasvattanut mielenkiintoa nisäkäsmyrkkyjä kohtaan. Nisäkkäiden myrkyt ovat kirjava joukko erilaisia toksisia seoksia ja vaikutusmekanismeja. Nisäkäsmyrkyt voidaan jakaa kolmeen luokkaan; hyönteissyöjien, nokkaeläinten ja lepakoiden myrkkyihin. Neljännessä luokassa, kädellisissä, on ehdotettu olevan myrkyllisiä lajeja. Eläinten tuottamille myrkyille ei ole yksiselitteistä määritelmää. Bücherlin (1968) mukaan myrkyllisellä eläimellä tulee olla ainakin yksi myrkkyrauhanen, mekanismi myrkyn erittämiselle tai ruiskuttamiselle sekä väline jolla tehdä haava. Mebs (2002) määrittelee eläinmyrkyt aineiksi, jotka ovat haitallisia muille eliöille määrätyssä pitoisuudessa ja jotka ovat useimmiten proteiineja tai peptidejä. Taksonomisesti monimutkaisessa hyönteissyöjien ryhmässä on määrällisesti eniten myrkyllisiä nisäkkäitä. Vampyyrilepakoita lukuun ottamatta nämä ovat ainoita nisäkkäitä, jotka tuottavat myrkyllistä sylkeä. Amerikkalaisen lyhythäntäpäästäisen (Blarina brevicauda), haitinalmikin (Solenodon paradoxus), euroopanvesipäästäisen (Neomys fodiens) ja välimerenvesipäästäisen (Neomys anomalus) tiedetään varmasti tuottavan myrkyllistä sylkeä. Kaikilla neljällä lajilla ovat hyvin kehittyneet, myrkkyä tuottavat sylkirauhaset. Nokkaeläimistä vesinokkaeläintä (Ornithorhynchus anatinus) pidetään ainoana myrkyllisenä nokkaeläimenä. Myös nokkasiiliä on epäilty toksiinintuottajaksi, mutta selkeää myrkkyä ei ole toistaiseksi raportoitu saadun. Vesinokkaeläintä tavataan makeavetisistä Itä-Australian joista ja virroista. Lajilla on takaraajoissaan myrkkykannukset, jotka säilyvät aikuisikään asti vain urospuolisilla eläimillä. Vesinokkaeläimen myrkky on monimutkainen seos toksisia aineita. ==Lähteet== *
Viertolan koulu

Viertolan koulu on Vantaan Tikkurilan suuralueen Viertolan kaupunginosassa sijaitseva noin 725 oppilaan suomenkielinen yhtenäiskoulu (luokka-asteet 1–9). Oppilaiden tukena on yli 60 aikuista kasvattajaa. Koululla on kaksi opetuspistettä: * Liljatien opetuspiste, 1.–6. luokat (Liljatie 2, 01300 Vantaa: noin 400 oppilasta) * Jokirannan opetuspiste, 1.–9. luokat (Viertolankuja 1, 01300 Vantaa: noin 250 oppilasta). Kuudennen luokan jälkeen pääosa Viertolan koulun oppilaista siirtyy Peltolan yläkouluun. Viertolan koulun pihapiirissä toimii Kukkopillin päiväkoti. == Vuoden 2024 ampumavälikohtaus == Viertolan koulussa tapahtui 2. huhtikuuta 2024 ampumavälikohtaus, jossa kuoli yksi ja loukkaantui vakavasti kaksi koulun kuudesluokkalaista oppilasta. Teosta epäilty 12-vuotias koulun oppilas saatiin kiinni nopeasti välikohtauksen jälkeen. == Kuvia == File:Viertolan koulu2 - Viertola - Vantaa - m.jpg|Viertolan koulun pihaa. File:Viertolan koulu3 - Viertola - Vantaa - m.jpg|Eräs Viertolan koulun sisäänkäynneistä aapiskukkoineen. File:Viertolan koulu4 - Viertola - Vantaa - m.jpg|Viertolan koulua. Kuva:Jokirannan koulu - Viertola - Vantaa - m.jpg|Jokirannan koulu eli Viertolan koulun Jokirannan opetuspiste. == Lähteet == == Aiheesta muualla== * Viertolan koulu Luokka:Vantaan peruskoulut Luokka:Viertola
Norvaliini

Norvaliini (C5H11NO2) on ei-proteinogeenisiin aminohappoihin kuuluva orgaaninen yhdiste. Yhdistettä voidaan käyttää eräiden muiden orgaanisten yhdisteiden synteesiin. == Ominaisuudet == Norvaliini on huoneenlämpötilassa valkoista kiteistä ainetta. Yhdiste liukenee hyvin veteen, mutta on liukenematon useisiin orgaanisiin liuottimiin. Norvaliinin karboksyylihapporyhmän pKa-arvo on 2,36 ja aminoryhmän pKa-arvo on 9,72. Monien muiden aminohappojen tavoin norvaliini on kiraalinen ja optisesti aktiivinen yhdiste ja sen L-isomeerin ominaiskiertokyky 20 % suolahappoliuoksessa on +23. Norvaliini kuuluu niin sanottuihin hydrofobisiin aminohappoihin. Ensimmäisen kerran sitä eristettiin Bacillus subtilis -bakteerin sieniä vastaan aktiivisesta proteiinista. Tämän jälkeen myös eräiden Serratia marcescens- ja Escherichia coli -kantojen on todettu tuottavan norvaliinia erityisesti vähähappisissa olosuhteissa. E. coli syntetisoi norvaliinia alfaketovoihaposta 2-isopropyylimalaattisyntaasin katalysoimana ja muodostuva tuote transaminoidaan norvaliiniksi. Elämän kehityksen alkuvaiheissa norvaliini on saattanut olla proteiineissa huomattavasti yleisempi kuin nykyään. == Valmistus ja käyttö == Norvaliinia voidaan valmistaa niin kutsutun Streckerin aminohapposynteesin mukaisesti butyyrialdehydistä, ammoniakista ja vetysyanidista ja hydrolysoimalla muodostunut tuote happamissa olosuhteissa. Sitä voidaan valmistaa myös lähtien etyyli-2-asetyylivaleraatista tai dietyyliasetamidomalonaatista. Norvaliinia käytetään eräiden lääkeaineiden kuten perindopriilin synteesiin. == Lähteet == == Aiheesta muualla == *Kyoto Encyclopedia of Genes and Genomes (KEGG): L-Norvaline *Kyoto Encyclopedia of Genes and Genomes (KEGG): D-Norvaline *Human Metabolome Database (HMDB): Norvaline Luokka:Aminohapot
Aapeli (peli)

Aapeli oli vuonna 1955 rakennettu pelilaite, joka oli luultavasti ensimmäinen suomalainen digitaalinen pelilaite. Sillä pelattiin yksinkertaista Nim-peliä, jonka strategia on määrätty yksiselitteisesti. Laite rakennettiin Rolf Nevanlinnalle 60-vuotislahjaksi, ja se oli myöhemmin esillä elektroniikka- tai radioalan messuilla. Pelilaitteen käyttöliittymänä oli kytkimet ja merkkivalot. Laitetta kutsuttiin alkuun Nim-peliksi, mutta se sai myöhemmin nimekseen Aapeli.Pelinautintoja, ohjelmointiharrastusta ja liiketoimintaa – Tietokoneharrastuksen ja peliteollisuuden suhde Suomessa toisen maailmansodan jälkeen; Pelitutkimuksen vuosikirja 2009, s. 18. Toim. Jaakko Suominen et al. Tampereen yliopisto. Petri Paju: Huvia hyödyn avuksi jo 1950-luvulla – Nim- pelin rakentaminen ja käyttö Suomessa; Wider Screen 2–3/2003 Idean Nim-pelin rakentamiseksi sai alun perin Hans Andersin, joka oli tutustunut logiikkapeleihin yhdysvaltalaisessa lehdessä. Andersin vastasi pitkälti Nim- pelin rakentamisesta. Hän kuvasi Nim-pelin säännöt Boolen algebran lauseilla ja muokkasi niistä sitten rele- ja diodilogiikkaa hyödyntäen peliä pelaavan laitteiston. Andersin oli mukana rakentamassa myös Suomen ensimmäistä tietokonetta ESKOa, ja kun sen valmistuminen viivästyi, kuvaili hän Nim-peliä "väliaikaisratkaisuksi siihen asti kunnes ESKO valmistuu". Andersin kirjoittaa Aapelista, että se on "käytännöllisessä mielessä vailla mielenkiintoa" ja ettei siitä ole ajanvietepeliksi, "sillä sen ylivoimaisuuteen kyllästyy hyvin nopeasti". Andersin kuitenkin toteaa, että Aapelin suunnittelu ja rakentaminen on antanut hänelle "monta mieluisaa hetkeä sekä juotoskolvi että kynä kädessä". == Lähteet == ==Aiheesta muualla== * Petri Paju & Reijo: "Hans Andersin: monipuolinen tietotekniikan suomalainen uranuurtaja". Tekniikan waiheita 29 (2010): 4, s. 49–53. Luokka:Elektroniset pelit Luokka:Suomalaiset pelit
Samuel Lång

Samuel Mårteninpoika Lång (k. syksyllä 1704) oli ruotsalaissyntyinen majuri joka toimi 1660–1680 Kajaanin linnan päällikkönä ja Suomen kenraalikuvernööri Pietari Brahen nimittämänä käskynhaltijana Kajaanin vapaaherrakunnassa.Pietari Brahen käskynhaltija Samuel Lång, Suku Forum 4.1.2015 Långin henkilöstä ei tiedetä paljoakaan paitsi että hän oli kotoisin Ruotsista ja oli vanhaa sotilassukua. Ensimmäiset tiedot hänestä ovat vuodelta 1657 jolloin hän toimi Ruotsissa rykmentin luutnanttina ja Pietari Brahe nimitti hänet vuonna 1660 Kajaanin linnan hopmanniksi eli päälliköksi Kajaanin vapaaherrakuntaan. Hän vastasi vapaaherrakunnan sotilasasioiden lisäksi muustakin hallinnosta, oikeudenkäytön valvonnasta, polisitoimesta, kouluista sekä Parkinniemen spitaalisairaalasta ja toimi vapaaherrakunnan asioista päättäneen Kajaanin konventin puheenjohtajana.Kainuun tuntemattomat suuruudet 2/20 : Samuel Lång, Yle Kainuu 27.9.2011 (Yle Areena) Lång oli jatkuvasti riidoissa paikallisten asukkaiden kanssa koska hän vaati näiltä runsaasti päivätöitä Kajaanin linnan rakennustöihin. Myös Kajaaninjoen Ämmäkosken kalastusoikeudet, rajariidat, kaskenpoltto, myllyjen käyttö ja Kajaanin linnan upseereille annettu yksinoikeus pitää kapakoita Kajaanin kaupungissa aiheuttivat riitoja. Tyytymättömyyttä kajaanilaisten keskuudessa herätti myös Långin tapa tervehtiä linnaan saapuvia merkkihenkilöitä useilla tykinlaukauksilla vaikka keskellä yötäkin. Lång oli riidoissa myös paikallisen Cajanusten mahtisuvun kanssa. Lång oli Kajaanin linnan päällikkönä vuoteen 1680 saakka. Linna valmistui hänen aikanaan vuonna 1666 ja vuonna 1667 Lång kiinnitti linnan muuriin marmorisen muistolaatan tästä asiasta kertomaan. Linnan päällikyydestä luovuttuaan Lång muutti takaisin Ruotsiin. == Lähteet == Luokka:Ruotsalaiset upseerit Luokka:Suomen linnanvoudit ja linnanpäälliköt Luokka:Kainuun historia Luokka:1600-luvulla syntyneet Luokka:Vuonna 1704 kuolleet
Seth Soini

Seth Eliel Soini (7. heinäkuuta 1923 – 6. helmikuuta 1996) oli suomalainen liikemies. Hän kuului Insinööritoimisto Silta ja Satama Osakeyhtiön omistajiin. Silta ja satama urakoi esimerkiksi Vantaanpuiston ostoskeskuksineen, Myllypuron vesitornin ja Piijoen ratasillan. Seth Soinin isä oli oopperalaulaja ja professori Oiva Soini ja äiti Lilli o.s. Lackman. Seth Soini avioitui Arvo Ylpön tyttären Kaisa Ylpön kanssa 6. tammikuuta 1948. Heillä oli neljä lasta. Soini kuului mm. kirjailija Mauri Sariolan läheiseen ystäväpiiriin ja esiintyy tiheästi hänen päiväkirjamerkinnöissään. ==Lähteet== ==Kirjallisuutta== * Luokka:Suomalaiset yrittäjät Luokka:Vuonna 1923 syntyneet Luokka:Vuonna 1996 kuolleet
Jonathan Leko

Jonathan Leko (s. 24. huhtikuuta 1999 Kinshasa, Kongon DT) on englantilais- kinshasankongolainen jalkapalloilija, joka edustaa Englannin valioliigassa pelaavaa West Bromwich Albionia. Oikeajalkainen Leko on pelipaikaltaan oikea laitahyökkääjä. Leko teki debyyttinsä West Bromwich Albionin edustusjoukkueessa syyskuussa 2015 Englannin liigacupin ottelussa Norwich Cityä vastaan.http://us.soccerway.com/players/jonathan-leko/422153/ Debyyttinsä Valioliigassa hän teki huhtikuussa 2016 Sunderlandia vastaan. Hänestä tuli ensimmäinen vuonna 1999 syntynyt valioliigapelaaja.http://www.mirror.co.uk/sport/row-zed/10-reasons-west-broms- jonathan-7677903 Leko voi edustaa aikuisten maajoukkuetasolla joko Englantia tai synnyinmaataan Kongon demokraattista tasavaltaa. Vuonna 2014 hän debytoi Englannin alle 17-vuotiaiden jalkapallomaajoukkueessa. Leko syntyi ja kasvoi Kongon demokraattisessa tasavallassa, mutta hän muutti Englantiin kahdeksanvuotiaana hänen isänsä saatuaan turvapaikan Englannista. == Lähteet == Luokka:Englantilaiset jalkapalloilijat Luokka:Kinshasankongolaiset jalkapalloilijat Luokka:Vuonna 1999 syntyneet Luokka:Elävät henkilöt
Phil Roman

Phil Roman (s. 21. joulukuuta 1930 Fresno, Kalifornia) on yhdysvaltalainen animaattori ja televisioanimaatioiden ohjaaja sekä tuottaja. Hän perusti vuonna 1984 Film Roman -animaatiostudion, joka tunnetaan muun muassa televisiosarja Simpsoneiden animaation sekä lukuisten Karvinen-sarjakuvaan perustuvien televisiosarjojen tuottamisesta. Roman on voittanut urallaan kuusi Emmy-palkintoa.Adam R. Hazlett: Roman, Phil: 1930—: Animator, producer, director Contemporary Hispanic Biography 2004. Encyclopedia.com. Viitattu 30.4.2016. Vuoden 2016 Annie-palkinto-gaalassa hänelle myönnettiin Winsor McCay Award -elämäntyöpalkinto.Winsor McCay Award: Phil Roman ASIFA-Hollywood 9.2.2016. Viitattu 30.4.2016. ==Ura== Romanin vanhemmat olivat meksikolaisia siirtolaisia. Hän opiskeli Hollywood Art Center Schoolissa ja aloitti uransa animaattorina Disneyn studiolla vuonna 1955. Vuonna 1957 hän siirtyi mainosanimaatioiden tekijäksi ja työskenteli seuraavan vuosikymmenen aikana lukuisille animaatiostudioille. MGM-studiolla hän osallistui muun muassa Tom ja Jerry -lyhytanimaatioiden sekä suositun televisioanimaation How the Grinch Stole Christmas! tekemiseen. Vuosina 1970–1983 Roman työskenteli Bill Meléndezin studiolla, joka tunnettiin Charles M. Schulzin sarjakuvaan perustuneista Tenavat-piirretyistä. Meléndez ylensi Romanin ohjaajaksi, ja Roman ohjasi kuusitoista Tenavien tv-spesiaalia. Lisäksi hän toimi Meléndezin apulaisohjaajana elokuvissa Kisa on kova, Jaska Jokunen (1977) sekä Hyvää matkaa Jaska Jokunen (1980). Meléndezin studio ryhtyi 1980-luvun alussa tuottamaan animaatioita myös Jim Davisin sarjakuvasta Karvinen. Roman ohjasi kaksi ensimmäistä Karvisen tv-spesiaalia Meléndezille, mutta perusti sitten vuonna 1984 oman studionsa Film Romanin, joka jatkoi niiden tuottamista. Roman tuotti vuosina 1984–1989 yhteensä yhdeksän Karvinen-tv-spesiaalia, joista kolme voitti Emmy-palkinnon. Roman tuotti myös vuosina 1988–1995 esitetyn televisiosarjan Karvinen (Garfield and Friends). Film Romanin suurin taloudellinen menestys oli piirrossarja Simpsonit, johon studio tuotti alihankintana animaation vuosina 1992–1999. Simpsonit toi Romanille kolme Emmy-palkintoa lisää. Muita animaatiosarjoja, joiden tuottamiseen Roman on osallistunut, ovat Bobby's World (1990–1998), The Critic (1993–1995), The Mask (1995–1997) ja Kukkulan kuningas (1997–1999). Ainoa Romanin ohjaama pitkä elokuva on vuonna 1992 valmistunut Tom ja Jerry panevat kaupungin sekaisin. Film Romanin taloudellisten vaikeuksien vuoksi Roman syrjäytettiin vuonna 1997 toimitusjohtajan paikalta, joten hän perusti vuonna 1999 uuden studion Phil Roman Entertainmentin, joka erikoistui perinteiseen käsinpiirrettyyn animaatioon. Hän on vaikuttanut edelleen myös Film Romanissa suurosakkaana ja johtokunnan jäsenenä. ==Lähteet== ==Aiheesta muualla== * *Phil Romanin esittely hänen omalla kotisivullaan *Phil Romanin videohaastattelu vuodelta 2002 EmmyTVLegends.com Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Emmy-palkinnon voittajat Luokka:Amerikanmeksikolaiset Luokka:Vuonna 1930 syntyneet Luokka:Elävät henkilöt
Dr Pepper Snapple Group

Dr Pepper Snapple Group (tunnettiin myös nimellä Dr Pepper/7up Inc.) oli amerikkalainen monikansallinen virvoitusjuomayhtiö, jonka kotipaikka oli Planossa, Texasissa, ja heinäkuusta 2018 lähtien se on julkisesti noteeratun Keurig Dr Pepperin liiketoimintayksikkö. Aiemmin Cadbury Schweppes Americas Beverages, osa Cadbury Schweppesiä, erotettiin 5. toukokuuta 2008 Cadbury Schweppesistä nimellä Dr Pepper Snapple Group, ja sen osakkeet alkoivat käydä kauppaa 7. toukokuuta 2008 NYSE:ssä nimellä "DPS". Loput Cadbury Schweppesistä muuttuvat Cadburyksi, makeiskonserniksi 5. toukokuuta 2008. 9\. heinäkuuta 2018 Keurig Green Mountain osti Dr Pepper Snapple Groupin, ja siitä tuli Keurig Dr Pepper; seuraavana päivänä sulautunut yritys aloitti kaupankäynnin uudelleen NYSE:ssä nimellä "KDP". ==Tuotteita== *Dr Pepper *Snapple *A&W; *7 Up *Schweppes *Sunkist *Canada Dry *Mott's *Hawaiian Punch *Gini *Hires *RC Cola *Squirt *Stewart’s Fountain Classics *Sun Drop *Vernors *Welch’s *Wink *Yoo-hoo ==Lähteet== ==Aiheesta muualla== *Dr Pepper Snapple Group *Grupo Peñafiel Luokka:Yhdysvaltalaiset elintarvikeyhtiöt
Ezekiel Elliott

Ezekiel Elliott (s. 22. heinäkuuta 1995 St. Louis, Missouri) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL:ssä pelaavaa New England Patriotsia. Dallas Cowboys varasi Elliottin vuoden 2016 NFL:n varaustilaisuuden neljännellä varausvuorolla. Hän pelasi ennen ammattilaisuraansa Ohion osavaltionyliopistossa. Elokuussa 2023 Elliot teki yksivuotisen sopimuksen New England Patriotsin kanssa. https://www.patriots.com/news/patriots-sign-rb- ezekiel-elliott ==Muuta== Elliottin isoisä Leon Huff pelasi koripalloa ammattilaisena Suomessa, ja hänellä on Korisliigassa tilillään 327 runkosarjaottelua. Huffin poika Shawn Huff on Suomen koripallomaajoukkueen kapteeni ja Elliottin eno. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1995 syntyneet Luokka:Elävät henkilöt
Urban Hettich

Urban Hettich (s. 2. maaliskuuta 1953) on saksalainen yhdistetyn hiihtäjä, joka kilpaili kansainvälisellä tasolla 1970-luvulla. Hän edusti uransa aikana Länsi-Saksaa. Hettichin uran paras saavutus on hopeamitali yksilökilpailussa Innsbruckin olympialaisissa 1976. == Lähteet == Luokka:Saksalaiset yhdistetyn hiihtäjät Luokka:Saksalaiset olympiamitalistit Luokka:Vuonna 1953 syntyneet Luokka:Elävät henkilöt
Bill Peters

William Robert Peters (s. 13. tammikuuta 1965 Three Hills, Alberta) on kanadalainen jääkiekkovalmentaja. Petersin oma pelaajaura oli varsin vaatimaton. Hänen päävalmentajauransa alkoi kaudella 2002–2003 Lethbrigen yliopiston joukkueessa. Tätä aiemmin hän oli toiminut pelaajatarkkailijana. Kaudeksi 2008–2009 Peters siirtyi AHL-seura Rockford IceHogsin päävalmentajaksi toimien tuossa virassa kolmen kauden ajan. Vuodet 2011–2014 Peters toimi NHL-seura Detroit Red Wingsin apuvalmentajana.https://www.nhl.com/news/carolina-hurricanes-hire-bill-peters- as-coach/c-723215 Kesäkuussa 2014 Peters nimettiin NHL:ssä pelaavan Carolina Hurricanesin päävalmentajaksi. Peters toimi Carolina Hurricanesin päävalmentajana vuodet 2014–2018, kunnes huhtikuun 20. päivä Peters irtisanoutui Carolinan päävalmentajan tehtävästä. Peters siirtyi Calgary Flamesin päävalmentajaksi kaudelle 2018–2019. Peters joutui kohun keskelle marraskuussa 2019 entisen Flames-pelaaja Akim Aliun syytettyä häntä rasistisesta kohtelusta pelatessaan tämän alaisuudessa AHL-liigan Rockfordissa. Useat muutkin IceHogs-pelaajat pian vahvistivat Aliun kertomuksen sekä myös Carolinassa Petersin alaisuudessa pelannut Michal Jordán tuli julkisuuteen kertoen Petersin pahoinpidelleen häntä sekä toista nimettömäksi jäänyttä Hurricanes-pelaajaa fyysisesti, Petersin tuolloinen apuvalmentaja Rod Brind'Amour vahvisti julkisesti kertomuksen totuudenmukaiseksi. NHL:n käynnistettyä tutkimuksen tapahtumista erosi Peters tehtävästään Calgary Flamesin päävalmentajana. Huhtikuussa 2020 Peters teki kaksivuotisen sopimuksen KHL-joukkue Avtomobilist Jekaterinburgin kanssa.https://www.sportsnet.ca/hockey/nhl/ex-flames-coach-bill-peters-signs- two-year-deal-khls-avtomobilist/ Peters toimi Kanadan alle 18-vuotiaiden jääkiekkomaajoukkueen päävalmentajana vuoden 2008 kultaan päättyneessä Ivan Hlinkan muistoturnauksessa. Vuoden 2016 MM-kilpailuissa hän toimii Kanadan jääkiekkomaajoukkueen päävalmentajana. == Lähteet == Luokka:Kanadalaiset jääkiekkovalmentajat Luokka:Vuonna 1965 syntyneet Luokka:Elävät henkilöt
Tony Bärlund

Tony (Toni) Bärlund (21. kesäkuuta 1937 Kymi – 18. maaliskuuta 2016 Kotka) oli suomalainen koripalloilija ja myöhemmin koripallovalmentaja, urheilujohtaja ja Pajulahden urheiluopiston rehtori. Tony Bärlund kirjoitti ylioppilaaksi Kotka Svenska Samskolasta 1956 ja valmistui kansakoulunopettajaksi Helsingin Opettajakorkeakoulusta 1960. Bärlund pelasi koripallouransa Kotkan Työväen Palloilijoiden joukkueessa. Vuonna 1955 hän saavutti KTP:n A-juniorien riveissä Suomen-mestaruuden. Siirryttyään seuran mestaruussarjajoukkueeseen hän oli voittamassa seuran ensimmäistä Suomen-mestaruutta kaudella 1958. KTP:ssä Bärlund pääsi juhlimaan vuoden 1958 Suomen-mestaruuden lisäksi vielä kahta SM-hopeaa (1960, 1961) ja neljää SM-pronssia (1957, 1959, 1964, 1966). Oman pelaajauransa jälkeen hän siirtyi seuran valmentajaksi kaudelle 1966–1967 ja voitti siten toisen Suomen-mestaruutensa. Maajoukkueessa Bärlund osallistui vuoden 1961 EM-kisoihin. Hän pelasi urallaan kaikkiaan 11 maaottelua. Bärlund työskenteli Kotkan kaupungilla ensin opettajana ja sen jälkeen liikuntatoimenjohtajana. Vuonna 1970 hän siirtyi Helsinkiin, jolloin hänestä tuli valtakunnallisen tason urheiluvaikuttaja. Hän toimi Työväen urheiluseurojen keskusliiton (TUK) pääsihteerinä, jota tehtävää hän hoiti järjestön lopettamiseen vuoteen 1979 saakka. Myöhemmin hän toimi Työväen Kuntoliiton toiminnanjohtajana. Tällöin hän toimi työnsä ohella 1970-luvulla Yleisradion ohjelmaneuvoston jäsenenä ja liikuntalakia uudistaneen työryhmän keskeisenä toimijana. Kesällä 1983 Bärlund aloitti Pajulahden urheiluopiston rehtorina, missä tehtävässä hän jatkoi aina vuoteen 1996. Hänen aikanaan Pajulahdesta tuli yksi neljästä valtakunnallisesta valmennuskeskuksesta. Eläkepäivikseen Bärlund palasi Kotkaan. == Lähteet == * * Luokka:Suomalaiset koripalloilijat Luokka:Suomalaiset koripallovalmentajat Luokka:Suomalaiset urheiluvaikuttajat Luokka:Suomen oppilaitosten rehtorit Luokka:Vuonna 1937 syntyneet Luokka:Vuonna 2016 kuolleet
Kaivokselan koulu

Kaivokselan koulu on suomenkielinen alakoulu Kaivokselan kaupunginosassa Myyrmäen suuralueella Vantaalla. Koulussa on noin 585 oppilasta luokka- asteilla 1–6. Koulun lähistöllä sijaitsevat muun muassa Kaivokselan päiväkoti (Kaivosvoudintie 6), 1700-luvulta peräisin oleva Sillbölen rautakaivos, Kaivokselan liikuntapuisto, Kaivokselan vesitorni säätutkineen sekä Kaivokselan ostoskeskus. ==Lähteet== Luokka:Vantaan peruskoulut Luokka:Kaivoksela
Jakob Teudschovius

Jakob (Jaakko) Teudschovius, sukunimi esiintyy myös muodossa Theudschovius (noin 1627 Oulu – 1679 Kajaani) oli suomalainen kirkkoherra ja Kainuun ensimmäisenä opettajana toiminut koulumestari. Luettu 30.4.2016.Kajaanin koululaitoksen ensiaskeleet, Kajaanin kampus tiedotuslehti maaliskuu 2001 Teudschoviuksen vanhemmat olivat Kajaanin, vuodesta 1656 Kuopion maakapteenina toiminut Per Jakobsson Tysk (k. noin 1680) ja hänen ensimmäinen puolisonsa Gertrud. Hän pääsi ylioppilaaksi Turussa 1647 ja hänet vihittiin papiksi 1648. Teudschovius toimi Kajaanin linnansaarnaajana vuodesta 1648 ja Kajaanin kirkkoherrana vuodesta 1655. Hän oli samalla Kajaanin pedagogion koulumestarina 1651–1654 ja uudelleen vuodesta 1662 alkaen. Teudschovius herätti tyytymättömyyttä kovana kurinpitäjänä, mutta kun hänen tilalleen Kajaaniin tulleet koulumestarit joutuivat erotetuiksi juopottelun takia, Teudschovius valittiin uudestaan koulumestariksi. Hänen opetusmenetelmänsä perustui latinankielisen Martti Lutherin katekismuksen ulkoa opetteluun, mutta luetun ymmärtäminen sekä kieliopin ja kirjoitustaidon harjoittelu jäivät retuperälle. Jakob Teudschovius oli naimisissa Brita Larsdotterin kanssa. == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1627 syntyneet Luokka:Vuonna 1679 kuolleet
Jorge Recalde

Jorge Raúl Recalde (9. elokuuta 1951 – 10. maaliskuuta 2001) oli argentiinalainen ralliautoilija. Recalde voitti Argentiinan rallin kahdesti, vuosina 1988 ja 1995. Jälkimmäisenä vuonna kilpailu ei kuulunut rallin MM- sarjaan. Recalde on ainoa Argentiinan rallin voittanut argentiinalainen kuljettaja, ja oli kotimaassaan erittäin suosittu henkilö. Recalde voitti myös Argentiinan rallimestaruuden kahdesti, vuosina 1982 ja 2000. Recalde menehtyi sydäninfarktiin 10. maaliskuuta 2001 kesken Villa Dolores -rallin. Recalde pysäköi auton erikoiskokeen jälkeen ja nousi autosta lepäämään. Elvytysyrityksistä huolimatta hän kuoli 49-vuotiaana. == Rallin MM-sarjan voitot == Nro Kausi Osakilpailu Kartanlukija Auto 1 Argentiinan ralli 1988 Jorge Del Buono Lancia Delta Integrale ==Lähteet== Luokka:Argentiinalaiset ralliautoilijat Luokka:Vuonna 1951 syntyneet Luokka:Vuonna 2001 kuolleet
Sven Israelsson

Sven Albert Israel Israelsson (17. tammikuuta 1920 Dala-Järna – 9. lokakuuta 1989 Vansbro) oli ruotsalainen yhdistetyn hiihtäjä, joka kilpaili kansainvälisellä tasolla 1940 ja 50-luvuilla. Israelssonin uran paras saavutus oli pronssimitali yksilökilpailussa Sankt Moritzin olympialaisissa 1948.http://www.sports-reference.com/olympics/athletes/is/sven- israelsson-1.html Viitattu 30.4.2016. Hän oli kilpailun mäkiosuuden paras hyppääjä. Israelssonin poika Sven-Olof Israelsson kilpaili myös yhdistetyssä, ja edusti Ruotsia vuoden 1972 talviolympialaisissa. == Lähteet == Luokka:Ruotsalaiset yhdistetyn hiihtäjät Luokka:Ruotsalaiset olympiamitalistit Luokka:Vuonna 1920 syntyneet Luokka:Vuonna 1989 kuolleet
Daniel Didavi

Daniel Didavi (s. 21. helmikuuta 1990 Nürtingen) on saksalainen jalkapalloilija, joka edustaa Saksan Bundesliigassa pelaavaa VfB Stuttgartia. Vasenjalkainen Didavi on pelipaikaltaan hyökkäävä keskikenttäpelaaja. == Ura == === Seurajoukkueura === Didavi on VfB Stuttgartin kasvatti. Hän debytoi seuran edustusjoukkueen paidassa Bundesliigassa elokuussa 2010 Borussia Dortmundia vastaan.http://us.soccerway.com/players/daniel-didavi/58565/ Kauden 2011–2012 Didavi oli lainassa Bundesliigan 1. FC Nürnbergissä. Hän teki avausmaalinsa Bundesliigassa joulukuussa 2011 Bayer Leverkusenia vastaan. Hän pelasi lainasopimuksensa aikana 23 ottelua tehden niissä yhdeksän maalia. Ensimmäisen Bundesliiga-maalinsa Stuttgartin paidassa Didavi teki huhtikuussa 2014 Borussia Mönchengladbachia vastaan. Maali oli Didavin kauden ainoa seitsemässä ottelussa. Heinäkuussa 2016 Didavi siirtyy Bundesliigan VfL Wolfsburgiin vuoteen 2021 kattavalla sopimuksella.http://www.spiegel.de/sport/fussball/daniel-didavi-wechselt-vom- vfb-stuttgart-zum-vfl-wolfsburg-a-1085522.html === Maajoukkueura === Didavi on pelannut Saksan alle 17-, alle 18-, alle 20- ja alle 21-vuotiaiden maajoukkueissa. == Lähteet == Luokka:Saksalaiset jalkapalloilijat Luokka:Vuonna 1990 syntyneet Luokka:Elävät henkilöt
Sabine Everts

Sabine Christine Everts (s. 4. maaliskuuta 1961 Düsseldorf) on saksalainen seitsenottelija ja pituushyppääjä, joka kilpaili kansainvälisellä tasolla 1980-luvulla. Hän edusti urallaan Länsi-Saksaa. Everts voitti seitsenottelussa olympiapronssia lajin ollessa ensi kertaa kisojen ohjelmassa Los Angelesissa 1984. Lisäksi hän saavutti EM-pronssia ottelussa Ateenassa vuonna 1982. Sisäradoilta Evertsillä on Euroopan mestaruus pituushypyssä Milanosta 1982, ja pronssia kahta vuotta aiemmin Sindelfingenissä pidetyistä kotikisoista. Evertsin henkilökohtainen ennätys ottelussa on 6 523 pistettä, ja pituushypyssä 6,75 metriä. Viitattu 30.4.2016. == Lähteet == Luokka:Saksalaiset yleisurheilun moniottelijat Luokka:Saksalaiset olympiamitalistit Luokka:Vuonna 1961 syntyneet Luokka:Elävät henkilöt
I Want to Break Free

I Want to Break Free on brittiläisen rockyhtyeen Queenin huhtikuussa 1984 julkaistu single, joka kuului myös heidän yhdennelletoista studioalbumilleen The Worksille. Kappaleen on tehnyt Queenin basisti John Deacon. Britannian singlelistalla I Want to Break Free oli parhaimmillaan kolmas.https://web.archive.org/web/20121021152034/http://www.chartstats.com/songinfo.php?id=11526 Se oli listaykkösenä Itävallan Ö3 Austria Top 40:ssä sekä Alankomaiden Single Top 100:ssa ja Belgiassa.http://dutchcharts.nl/showitem.asp?interpret=Queen&titel;=I+Want+To+Break+Free&cat;=s Kappale tunnetaan myös musiikkivideostaan, jossa yhtyeen jäsenet pukeutuivat TV-sarja Coronation Streetin naishahmoiksi.https://www.youtube.com/watch?v=f4Mc-NYPHaQ == Lähteet == Luokka:Queenin kappaleet Luokka:Vuoden 1984 kappaleet
Nobelin talo

Nobelin talo oli Turussa Uudenmaankadun ja Vähä-Hämeenkadun kulmassa Uudenmaankatu 8:ssa sijainnut kaksikerroksinen empiretyylinen kivitalo, joka rakennettiin vuosina 1837–1838.Purkuinto oli tuhota Piispankadunkin, Turkulainen 13.10.2015 Talo sai nimensä sen suunnitelleen ruotsalaisen arkkitehti Immanuel Nobelin mukaan. Immanuel Nobel oli kemisti Alfred Nobelin isä. Nobelin talo tuli tunnetuksi Suomen ensimmäisen valokuvan kohteena, kun Turun piirilääkärinä toiminut Henrik Cajander otti siitä dagerrotypian 3. marraskuuta 1842.Nostalginen Turku: Nobelin katkerat muistot, Kaupunkimedia Aamuset 5.12.2014 Nobelin talo purettiin kesällä 1962 Uudenmaankadun levennyksen tieltä. Purkamista edelsi kova kiista kun muun muassa maakuntamuseon johtaja C. J. Gardberg, kaupungin asemakaava-arkkitehti Pekka Sivula, Turun kaupungin museolautakunta ja talon silloinen omistaja vastustivat purkamista. Talon purkamista kannattaneiden kaupunginarkkitehti A. S. Sandelinin ja I apulaiskaupunginarkkitehti P. Salmisen mukaan talo oli menettänyt rakennustaiteellista arvoaan lisäys- ja muutostöiden takia, poikkesi liikaa ympäristöstään ja haittasi liikennejärjestelyjä. Turun kaupunginhallitus päätti talon purkamisesta 25. heinäkuuta 1961.Nobelin talon häviö, Veli Juntusen kolumni Turun Sanomat 18.7.2011 Tiedosto:Museovirasto-3840369CB3DD7152218D1B4E1074FCA9-0-original.jpg|Nobelin talo, Vähä-Hämeenkatu 16. (n. 1950–1962) Tiedosto:Tmk.161009505545200-0-original.jpg|Uudenmaankatu 8, ns. Nobelin talo. (1938) Tiedosto:Tmk.161009502839900-0-original.jpg|Uudenmaankatu 8, ns. Nobelin talo. (1938) Tiedosto:Nobel's House being demolished 1961.jpg|Nobelin taloa puretaan rakennettavan kerrostalon edestä Uudenmaankadun leventämiseksi. (1962) == Lähteet == == Katso myös == * Turun tauti, vanhojen rakennusten purkaminen Turussa 1960–1970-luvuilla == Aiheesta muualla == * Turku 2011: Taistelu Turusta - Nobelin talon mukana katosi historiallista miljöötä, Yle Turku 13.4.2011 (Yle Areena) * Nobelin talon entinen sijaintipaikka Uudenmaankatu 8:ssa (Google Street View) Luokka:Turun entiset rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Itä-Hakkilan koulu

Itä-Hakkilan koulu on Vantaan Hakunilan suuralueen Itä-Hakkilan kaupunginosassa sijaitseva noin 450 oppilaan suomenkielinen alakoulu (luokka- asteet 1–4, vuoteen 2016 saakka luokat 1–5). Koulu on saanut alkunsa vuonna 1954 toimintansa käynnistäneestä kolmen opettajan kansakoulusta. Koulun lähistöllä on muun muassa urheilukenttiä, Itä-Hakkilan päiväkoti (Keskustie 1) ja Pyhän Annan lastenkirkko (Koulutie 11). Tiedosto:Itä-Hakkilan koulu3 - Itä- Hakkila - Vantaa - m.jpg|Itä-Hakkilan koulu on Vantaan Itä-Hakkilassa toimiva suomenkielinen alakoulu. Tiedosto:Itä-Hakkilan koulu2 - Itä-Hakkila - Vantaa - m.jpg|Itä-Hakkilan koulun piha. ==Lähteet== Luokka:Vantaan peruskoulut Luokka:Itä-Hakkila
Sotungin koulu

Sotungin koulu on Vantaan Hakunilan kaupunginosassa sijaitseva noin 630 oppilaan suomenkielinen yläkoulu, jossa on luokka-asteet 5.–9. Suurin osa koulun oppilaista tulee läheisestä Itä-Hakkilan alakoulusta. Sotungin lukio toimii samassa punatiilisessä koulurakennuksessa. Sotungin koulu sijaitsee Hakunilan urheilupuiston ja Hakunilan uimahallin vieressä. ==Lähteet== Luokka:Vantaan peruskoulut Luokka:Hakunila
Kanniston koulu

Kanniston koulu on Vantaan Kivistön suuralueen Kivistön kaupunginosassa sijaitseva suomenkielinen alakoulu (luokka-asteet 1–6). Vuonna 2019 koulua kävi 372 peruskoululaista. Koulun yhteydessä toimii Kanniston päiväkoti sekä Kanniston nuoriso- ja asukastila Kannu ja hammashoitola. Vieressä on keinonurminen jalkapallokenttä (Kenraalinkenttä). ==Sisäilmaongelmat koulun alkuvuosina == Kanniston koulurakennus valmistui vuonna 2011. Rakennusurakoitsijana oli YIT Rakennus ja LVI-suunnittelusta vastasi Insinööritoimisto Leo Maaskola. Osa opettajista ja oppilaista alkoi oireilla sisäilman takia pian koulun valmistumisen jälkeen. Sisäilmaogelma varmistui vuonna 2013 ja jatkotutkimuksia tehtiin alkukesästä 2014. Ilmanvaihto arvioitiin puutteelliseksi. Ilman suhteellinen kosteus nousi liian korkeaksi 16:ssa tutkituista 19:stä luokkatilasta sekä kahdessa iltapäiväkerhon tilassa. Rakennuksen toisen kerroksen matot poistettiin ja rakenteita kuivattiin kesällä 2014. Rakennusurakoitsija ei ollut halukas maksamaan korjauskuluja, vaikka rakennuksen kymmenen vuoden takuuaika oli meneillään. Koulun vanhempainyhdistys kanteli sisäilmaongelmaa koskevasta tiedotuksesta eduskunnan oikeusasiamiehelle. Hän totesi ongelmaa selvitetyn vuosina 2013–2014 ”suhteellisen hitaasti”. ==Lähteet== ==Aiheesta muualla== * Projektin kuvaus. Kanniston koulu, Vantaa, Suomi. Vuosi: 2011 (artek.fi) * Virve Rissanen ja Marja Salomaa: Sisäilmaongelmista kärsineen vantaalaisen Kanniston koulun remontti valmistui (18.8.2014) (hs.fi) * Anni Turunen: Remonttia paossa (Opettaja 35/2014) (opettaja.fi) Luokka:Vantaan peruskoulut Luokka:Kivistö (Vantaa)
Kytömaan rautatieristeyssilta

Kytömaan rautatieristeyssilta on Lahden oikoradan silta Tuusulassa, hyvin lähellä Keravan rajaa, heti Kytömaan liikennepaikan pohjoispuolella. Lahden suunnasta etelään päin johtava raide kaartaa siltaa pitkin ylittäen Kytömaantien ja pääradan, johon se liittyy. Se on Suomen pisin rautatiesilta, kokonaispituudeltaan 556,7 metriä . Silta valmistui vuonna 2005. Kytömaan rautatieristeyssilta on tyypiltään jännitetty teräsbetoninen jatkuva kaukalopalkkisilta. Sillan suunnittelussa pyrkimyksenä oli saada aikaan mahdollisimman hyvin maisemaan sopiva ratkaisu eli sillan niin sanottu korkeusviiva pyrittiin saamaan mahdollisimman alas. Siltaan tuli myös yksi melko pitkä jänneväli ja silta on sekä pysty- että vaakasuunnassa kaartuva. Sillan poikkileikkausmuodosta johtuen erillisiä meluvalleja tai -seiniä ei ole tarvinnut rakentaa ja siltarakenteen kokonaiskorkeus on 3,3 metriä. Sillan hyötyleveys on 6,85 metriä ja siinä on 12 jännettä, maatukien viereiset jänteet ovat molemmat pituudeltaan 40 metriä ja muut 45 metriä paitsi pääradan ylittävä jänne 58 metriä. Kytömaan rautatieristeyssillan rakennesuunnittelija on Pöyry ja sen rakensi YIT. == Lähteet == == Aiheesta muualla == Luokka:Suomen rautatiesillat Luokka:Tuusulan rakennukset ja rakennelmat